Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Дијана Димковска со службена легитимација број 0023 и Томислав Цветковски со лиценца за инспектор со сериски број 49181002, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.,,Никола Вапцаров,, бр.11, Скопје, Служба за лица со пречки во менталниот и телесниот развој, застапувана од Тања Мишовска Стојковска, Раководител на Службата со писмено задолжување бр.04-1263/1 од 23.06.2021 година**,** со Записник ИП1 број 16-509 од 28.12.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 и 294/2021) го донесе следното

**Р Е Ш Е Н И Е**

Се наредува на Тања Мишовска Стојковска Раководител на Служба за лица со пречки во менталниот и телесниот развој, при ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

 1. Центарот да го преиспита донесеното решение бр.3007 УП1 237 од 16.03.2020 година со кое на лицето Н.Н му се обезбедува право на дневно згрижување во Оддел-Дневен центар за лица со даунов синдром при што ќе го земе во предвид Наодот и мислењето бр.УП1 1101-237/20 од 01.12.2021 година, изготвен од страна на Стручниот тим од Оддел за дневни центри за поддршка на лица со попреченост-Дневен центар за лица со даунов синдром, кој по службена должност ги преиспитал фактите и условите за користење на услугата, согласно член 273 од Законот за социјалната заштита.

 При донесување на одлуката, да ја земе предвид организационата поставеност и делокругот на работа и надлежноста утврдена на дневниот центар со Правилникот бр.01-1289/6 од 19.06.2019 година за внатрешна организација на ЈУ Меѓуопштински центар за социјална работа на Град Скопје, наодот и мислењето за видот и степенот на попреченост на корисникот, како и можноста за негова поддршка и третман во соодветен дневен центар, преку користење на индивидуален пристап, прилагоден на карактеристиките и потребите на корисникот, а се во негов најдобар интерес, како и во интерес на сите други корисници на оваа услуга, согласно член 18, 22, 80 и 81 од Законот за социјалната заштита, член 6 точка 6.1. и 6.2. од Правилникот бр.01-1289/6 од 19.06.2019 година за внатрешна организација на ЈУ Меѓуопштински центар за социјална работа на Град Скопје.

**Рокот за извршување на изречената инспекциска мерка изнесува 10 дена од приемот на решението и постојано**

 2. Раководителот на службата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Дијана Димковска со службена легитимација број 0023 и Томислав Цветковски со лиценца за инспектор со сериски број 49181002, изврши вонреден инспекциски надзор над субјектот ЈУ Меѓуопштински центар за социјална работа на Град Скопје со седиште на ул.,,Никола Вапцаров,, бр.11, Скопје, во Служба за лица со пречки во менталниот и телесниот развој, застапувана од Тања Мишовска Стојковска, Раководител на Службата со писмено задолжување бр.4-1263/1 од 23.06.2021 година и состави Записник ИП1 број 16-509 од 28.12.2021 година, во кој се констатирани недостатоци и неправилности во постапката за остварување и користење на услугата сместување во дневен центар.

   За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-509/2021 од 28.12.2021 година.

 Инспектори за социјална заштита

 Дијана Димковска

 Томислав Цветковски